Enrique Urbizu

Enrique Urbizu Jauregi (Bilbo, 1962 - ) euskal gidoigile eta zinema zuzendaria da.

Biografia 
1980ko hamarkadan hasi zen zinemagintzan, eta orduz geroztik nahiago izan du beti beste batzuen enkarguak hartzea eta burutzea bere proiektu pertsonalak garatzea baino. Izan ere, beti esan du artistatzat baino areago, zinemagintzaren profesionaltzat duela bere burua.

Zuzendu zuen lehen film luzea Tu novia está loca (1987) komedia izan zen. Hurrengo lanek ere komedia izan zuten ardatz: Todo por la pasta (1990), Cómo ser infeliz y disfrutarlo (1993), eta Cuernos de mujer (1995). Azken biak Carmen Rico Godoy idazlearen eleberrietan oinarritutako lanak izan ziren. 1995. urtean, Arturo Pérez-Reverteren Cachito eleberrian oinarrituta, izen bereko gidoia idatzi eta filma zuzendu zuen. Ondoren, telebistarako El hermano pequeño (1998) lana egin zuen, Manuel Vázquez Montalbánen Pepe Carvalho pertsonaia ezagunaren istorioa kontatuz.

Nazioarteko sona 1999an Roman Polanskik zuzendutako The Ninth Gate filmaren gidoia idatzi zuenean heldu zitzaion; Pérez Reverteren El club Dumas nobela oinarri hartuta idatzi zuen orduko hartan ere Urbizuk gidoia. 2001. urtean Gibraltarko itsasertzean kokaturiko thriller bat idatzi eta zuzendu zuen, La caja 507.

Madrilen bizi da aspaldiko partez.

Filmografia 
 1988: Tu novia está loca
 1991: Todo por la pasta
 1994: Cómo ser infeliz y disfrutarlo
 1995: Cachito
 1995: Cuernos de mujer
 2002: La caja 507
 2003: La vida mancha
 2006: Adivina quién soy (telefilm)
 2011: No habrá paz para los malvados
 2018: Gigantes
 2021: Libertad

Erreferentziak

Kanpo loturak 
  Artikulua imdb.com
  Euskadiko Filmategia

Bilbotarrak
Bizkaiko zinema zuzendariak
Euskal Herriko zinema gidoilariak
Zuzendaririk onenaren Goya sariaren irabazleak
Gidoi original onenaren Goya sariaren irabazleak
Euskal Herriko Unibertsitateko ikasleak